Pieter Sipma

Pieter Sipma (Dronryp, 26 febrewaris 1872 - Ljouwert, 3 oktober 1961) wie in ûnderwizer, learaar, filolooch en kenner fan it Frysk.

Wie ûnderwizer en learaar Nederlânsk oan de HBS yn Warffum, Snits en Ljouwert en meioprjochter fan de 'Jongfryske Mienskip', dêr't er ek foarsitter fan wie fan 1917 oant 1919; doe krige er skeel mei syn âld-learling Kalma en joech er de foarsittershammer oer. J. K. ter Laan by de DBNL

Doe't it Frysk yn 1930 in offisjele status krige, waard er lektor Frysk yn Grins fan 1930-1942.Ryksuniversiteit Grins Sipma wie de earste foarsitter fan de Fryske Akademy en waard nei de Twadde Wrâldoarloch dosint oan de leargongen fan de Akademy. Wie doktor h.c. oan de Universiteit fan Hamburch yn 1935.
Pieter Sipma wie ien fan de grûnlizzers fan de moderne Fryske taalstúdzje dy't oaren ynspirearre ta wittenskiplik wurk. Syn trijedielige útjefte fan  Fryske oarkonden (De Haach 1927-1941) wie de oanset ta in soad deeglike filologyske bestudearring. Fierders joech yn 1936, mei J. H. Brouwer en J. Haantjes it wurk fan Gysbert Japiks út.J. K. ter Laan by de DBNL

 Wurk 
 Phonology and Grammar of Modern West Frisian (1913)
 Oudfriesche Oorkonden I-III (1927-1941)
 Fon alra Fresena fridome (1947)
 Fryske Nammekunde I (1952) en II (1956)
 Keppeling om utens 
 Biografy troch J. H. Brouwer by de DBNL

Kategory:Frysk ûnderwizer
Kategory:Frysk taalkundige
Kategory:Frysk letterkundige
Kategory:Frysk publisist
Kategory:Skriuwer yn it Frysk
Kategory:Nederlânsk ûnderwizer
Kategory:Nederlânsk taalkundige
Kategory:Nederlânsk letterkundige
Kategory:Nederlânsk publisist
Kategory:Nederlânsk persoan fan Frysk komôf
Kategory:Persoan berne yn Dronryp
Kategory:Persoan stoarn yn Ljouwert
Kategory:Persoan berne yn 1872
Kategory:Persoan stoarn yn 1961